《镇海楼眺望》
明代·黎民怀

镇北有高楼，周遭俯层城。险绝逼汉宇，沿洄走沧溟。

瑶甍鸑鷟奋，金沙匹练澄。西关逗丹穴，东岳裛神京。

巑岏叠翠蔼，睥睨亦通明。举扇远缁尘，列席茂荑英。

黄鹤讵无信，白云空复情。琅玕照冰簟，翡翠集櫩楹。

不废烟霞趣，坐觉衡落清。春风嗟王粲，矫首思长征。

作者简介：广东从化人，字惟仁，号白泉。黎民衷弟。少时师事黄佐，与兄黎民表、民衷有“三凤”之誉。嘉靖间以岁荐至京，廷试后归，绝意仕进。诗书画称三绝。卒年八十一。有《清居集》。